जयपुर। टोंक रोड जय जवान काॅलोनी के निकट मंदिर जा रही एक वृद्धा को बदमाश सरेराह उसकी सोने की चूडिय़ां व चेन उतराकर ले गए। इस संबंध में पीड़िता (50) वर्षीय बनारसी देवी ने बजाजनगर थाने में रिपोर्ट दी है। पुलिस पीड़िता की रिपोर्ट पर मामला दर्ज कर आस-पास लगे सीसीटीवी वीडियो रिकॉर्डिंग को आरोपियों की पहचान करने के लिए खंगाल रही है।
बदमाश घूम रहे हैं चेन व चूडि़यां उतार लो ....
पुलिस ने बताया कि बनारसी देवी मंगलवार शाम को घर से मंदिर जाने के लिए निकली थी। इस दौरान टोंक रोड़ आइडिया ऑफिस के पास मोटरसाइकिल सवार दो बदमाशों ने बनारसी देवी को कहा की माताजी बदमाश घूम रहे हैं। सोने के जेवर उतार लो। बनारसी देवी ने सोने की चेन व सोने की चूडिय़ां उतार लीं। बदमाशों ने बनारसी देवी से चूडिय़ां व चेन ले लीं और उन्हें शॉल में लपेटकर उसे लौटा दिया। इसके बाद बदमाश वहां से चले गए।
जब बनारसी देवी ने मंदिर पर पहुंच शॉल को संभाला तो उसमें चूडिय़ा व चेन नहीं थीं। पीड़िता ने घर पर पहुंच घटना की जानकारी परिजनों को दी थी और थाने पहुंच आरोपियों के खिलाफ रिपोर्ट दर्ज कराई। पुलिस ने पीड़िता की रिपोर्ट पर आरोपियों की तलाश की, लेकिन कोई सुराग नहीं लगा।
hin_Deva hin_Deva hin_Deva hin_Deva